NELJANDA KOOSSEISU

OTSUS

Haapsalu,			29. aprill 2005 nr 182

Vara võõrandamine 
(Raudtee tn 18, Haapsalu)

Arvestades Aarne Taali avaldust 24.03.2005, Arco Vara AS eksperthinnangut nr 039-05/C ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 15.4, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23 § 34 lg 3, Haapsalu põhimääruse § 12 lg 1 p 43, § 54 lg 3, § 62 ja haldusmenetluse seadusest, Haapsalu Linnavolikogu otsustab:

1.	Müüa hoonestamata kinnistu, mida iseloomustavad alljärgnevad tunnused:
1.1	Kinnistu
-	kinnistu registriosa number 19679;
-	katastriüksuse aadress Raudtee tn 18a, Haapsalu linn, Läänemaa;
-	katastriüksuse number 18301:013:0014;
-	katastriüksuse pindala 730 m2;
-	maasihtotstarve väikeelamumaa;
-	maa maksustamishind 43 800 krooni;

2.	Müüa kinnistu hinnaga 110 000 krooni Aarne Taal´ile (isikukood 348072747..).

3.	Kinnistu ostuhind Eesti kroonides tuleb punktis 2 nimetatud Ostjal tasuda hiljemalt kinnistu ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 pangapäeva jooksul peale ostu-müügilepingu sõlmimist. Kinnistu notariaalne ostu-müügileping tuleb Ostjal sõlmida 30 päeva jooksul otsuse Ostjale teatavakstegemisest, s.t 30 päeva jooksul otsuse kättesaamise päevale järgnevast päevast arvates. Nimetatud tähtaja jooksul kinnistu ostu-müügilepingu mittesõlmimisel otsuses nimetatud Ostja poolt kuulub otsus volikogu poolt kehtetuks tunnistamisele vastava otsuse tegemise teel.

4.	Notaritasu kinnistu ostu-müügilepingu vormistamise eest maksab kinnistu Ostja.

5.	Kinnistu müügi korraldajaks määrata Haapsalu Linnavalitsus ja volitada linna nimel ostu-müügilepingule alla kirjutama linnapea Teet Kallasvee.

6.	Linnavolikogu kantseleil teha otsus teatavaks Aarne Taal´ile (Ploomi tn 4 Uuemõisa, Ridala vald, 90401 Läänemaa) otsuse koopia väljastamisega posti teel tähtkirjaga.

7.	Otsus jõustub Ostjale otsuse teatavakstegemisest.

8.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees